סמדר שפי

**סמדר שפי** היא מבקרת אמנות, חוקרת של אומנות ותרבות עכשווית ואוצרת עצמאית. היא ייסדה את CACR - המרכז לאמנות עכשווית רמלה (2019 - 2024) והייתה האוצרת הראשית שלו.
לאורך השנים צברה ניסיון רב בהצגה בחללים היסטוריים בהם בית ביאליק, בית האמנים בירושלים, המרכז לאומנות עכשווית רמלה ובריכת הקשתות. בלוג ביקורת האמנות הדו-לשוני שלה, "החלון", פעיל מ-2012.

## ביוגרפיה

לשפי תואר שלישי בתולדות האמנות מהאוניברסיטה העברית. עבודת הדוקטורט שלה, "מווינה לירושלים: הדיוקנאות הנשכחים של גרטה וולף קרקואר", נעשתה בהנחיית פרופסור גנית אנקורי. מאז 2018 שפי מרצה בבית הספר לעיצוב וחדשנות במכללה למנהל בראשון לציון. בעבר הרצתה גם באוניברסיטת תל אביב, באוניברסיטה העברית ובבית לאמנות ישראלית. תחומי המחקר שלה כוללים ייצוגי זיכרון שואה באמנות עכשווית, אמנות ישראלית ומודרניזם. 

מאז 2013 שפי היא האוצרת לאמנות עכשווית במוזיאון בית ביאליק. ב-2023, במסגרת חגיגות ה-150 להולדת ביאליק, הוציאה עיריית תל אביב לאור את הספר "אומנות. ביאליק." ובו תיעוד כל התערוכות, לצד אנתולוגיה של כתבי ביאליק ששימשו להן השראה.

התוכנית האוצרותית שהובילה כאוצרת הראשית של המרכז לאמנות עכשווית רמלה, מיזם האמנות שהקימה ב-2019, ראה בשוני ובריבוי נקודות המבט ערכי ליבה, וטיפל בסוגיות של מגוון וחברה אזרחית, כפי שהם משתקפים באמנות הישראלית העכשווית.

מאז 2024 היא עורכת פרויקט ספרות/אמנות שנתי בשיתוף המכון הצרפתי בתל אביב, הנסב על יצירותיהם של גדולי הספרות הצרפתית: ב-2024 ז'ורז' פרק וב-2025 מרסל פרוסט. כל פרויקט כולל תערוכת אומנות ישראלית קבוצתית עכשווית בזיקה ליצירת הסופר ואירוע תרבות פתוח לציבור.

בשנים האחרונות אצרה מספר תערוכות יחיד לאמנים מובילים בהם
יואב וינפלד במוזיאון ארץ ישראל,
מיכל היימן במשכנות שאננים במסגרת אירועי הפתיחה של פסטיבל הסופרים,
ומרב שין בן אלון בבית ליבלינג.

שפי אצרה שתי תערוכות בשנים 2023 - 2024 בגלריה לורי מ' טיש במרכז הקהילתי היהודי במנהטן: "Tales + Textiles" ו-"Cities and Valleys".

שפי הרצתה באוניברסיטת הקיץ ללימודי יהדות בהוהנמס, אוסטריה ('אוכל באומנות הישראלית המודרנית'), במוזיאון היהודי במינכן ('הרהורים על ה"אחר": דמות הערבי באומנות הישראלית') ובאוניברסיטה האמריקאית בוושינגטון, בכנס על פליטים ומבקשי מקלט בישראל ('מצבים של עקירה באומנות הישראלית').

שפי מרואיינת תדיר בערוצי תקשורת שונים, בהם התוכנית סוכן תרבות, הייתה מבקרת האמנות בגלי צה"ל מאז 2007 עד 2023 ובמשך עשרים שנה הייתה מבקרת האמנות של עיתון "הארץ". כמו כן היא כותבת מאמרים לקטלוגים ומפרסמת ב"תרבות וספרות" של עיתון הארץ, יועצת אמנות ומנחה סיורי עומק בתחומי האמנות הישראלית והבינלאומית.

## אצירת תערוכות
* 2012, **מרחבים חדשים I** – בית מני, תל אביב (אמנים משתתפים: שי אזולאי, דנה יואלי, רועי מרדכי, טלי נבון, יהודית רביב, אלון קדם)
* 2013, **מרחבים חדשים II** – בית מני, תל אביב (אמנים משתתפים: אלה אמיתי סדובסקי, אניסה אשקר, מאשה זוסמן, שירה גפשטיין-מושקוביץ, איתן בן-משה, יאיר ברק)
* 2014, סימון אדג'יאשווילי, **עיר אחת, קיץ אחד**, גלריה רוטשילד אמנות, תל אביב
* 2015, **United Colors of Judaica - [[אליהו אריק בוקובזה]] – מבט על זהות יהודית מפוצלת** בבית התפוצות, מוזיאון העם היהודי, תל אביב.
* 2015, ליסה גרוס, **מערבולת**, בית האמנים תל אביב
ממוזער|Almacen Gallery, Jaffa, "Time didn't exist, space didn't either", Diana Kogan, Curator Dr. Smadar Sheffii
* 2016, **genius loci**, גלריה רוטשילד אמנות בתל אביב (אמנים משתתפים: יהודה ארמוני, אורי בלייר, הדר גד, טלי נבון, מוש קאשי, סטיוארט שילס, אלינור ריי)
* 2016, **מארג: זיקות למסורות באמנות המערב בציור עכשווי בישראל**, מוזיאון פתח תקווה לאמנות (אמנים משתתפים: סימון אדג'יאשוילי, סשה אוקון, מידד אליהו, אילנה חמאווי, גילי לביא, יוסי מרק, נדב נאור, אמיר שפט, מוש קאשי)
* 2017, **דיוקן חלקי: פרגמנטציה של זהות**, בית האמנים בירושלים (אמנים משתתפים: אסף שחם, ארם גרשוני, ירון לפיד, מיכל היימן)
* 2018 **[[גרטה וולף קרקואר]]: מווינה לירושלים**, משכן לאמנות, עין חרוד (אמנים אורחים: גסטון צבי איצקוביץ, אנה ים, מריק לכנר)
[ממוזער|"בבואה", מיצב וידאו וסאונד של [דור זליכה לוי בבריכת הקשתות]]
* 2019 עדי עוז-ארי, **אפידרמיס**, גלריה המעבדה לצילום, תל אביב
* 2019 **סופה להתקיים – רגישויות משותפות**, מוזיאון וולפסון לאמנות יהודית במסגרת הביאנלה של ירושלים 2019 (אמנים משתתפים: מיכה אולמן, ורדי בוברוב, דוד בן הרא"ש, פסי גירש, אבנר שר)
* 2019 והלאה, תערוכות במרכז לאמנות עכשווית רמלה
* 2021 דיאנה קוגן, **Time didn't exist, Space didn't either**, גלריה אלמסן, יפו
* 2022 דור זליכה לוי, **בבואה**, המרכז לאומנות עכשווית רמלה, מיצב וידאו וסאונד בבריכת הקשתות, רמלה
* 2023 נאהד אבו אלהיגא חמזה, אנה חייט וסלבה פירסקי, **Tales + Textiles**, גלריה לורי מ' טיש במרכז הקהילתי היהודי במנהטן
* 2024 אליהו אריק בוקובזה, אסתר כהן, **Cities and Valleys**, גלריה לורי מ' טיש במרכז הקהילתי היהודי במנהטן
* 2025 מרב שין בן אלון, **בית החולים היהודי**, בית ליבלינג בתל אביב
* 2025 יואב וינפלד, **שיא הרגש**, מוזיאון ארץ ישראל בתל אביב
* 2025 מיכל היימן, **סימני פיסוק**, גלריה דואק במשכנות שאננים בירושלים
* 2025 פסי גירש, רותי הלביץ כהן ועדי עוז-ארי,**עינה השחורה של חצות: הדים והשתקפויות בעקבות [[אלזה לסקר-שילר]]**, מרכז פליציה בלומנטל למוזיקה בתל אביב
* החל מ-2013: תערוכות תלויות חלל בבית ביאליק בתל אביב.
* החל מ-2018: תערוכות מחקריות בחלל בקומה השנייה של בית ביאליק. בתערוכות אלה האומנים עובדים לקראת התערוכה בארכיון בית ביאליק בליווי צוות הבית.
* החל מ-2024: פרויקטי ספרות/אמנות שנתיים בשיתוף המכון הצרפתי בתל אביב.

## פרסומים (רשימה חלקית)
* 2015 - קטלוג התערוכה **United Colors of Judaica - [[אליהו אריק בוקובזה]] – מבט על זהות יהודית מפוצלת** (הוצאת מוזיאון בית התפוצות)
* 2016 - קטלוג התערוכה **מארג: זיקות למסורות באמנות המערב בציור עכשווי בישראל** (הוצאת מוזיאון פתח תקווה)
* 2018 - קטלוג התערוכה **גרטה וולף קרקואר: מווינה לירושלים** (הוצאת מוזיאון המשכן בעין חרוד)
* 2023 - הספר **אומנות. ביאליק.** (הוצאת בית ביאליק, תל אביב)
* 2025 - קטלוג התערוכה **סימני פיסוק** (הוצאת משכנות שאננים)

## קישורים חיצוניים

* 
* פודקאסט ב"כאן" עם שירי לב ארי "מלחמה כאן, מלחמה שם" חלק א' וחלק ב'
* 
* ריאיון אצל גואל פינטו בתוכנית התרבות של "כאן" על "אני ואתה - על איזונים ובלמים בעקבות השיר 'נדנדה' של ח.נ. ביאליק" (החל מ-1:01:34)
* ריאיון אצל גואל פינטו בתוכנית התרבות של "כאן" על פתיחת המרכז לאומנות עכשווית רמלה (החל מ-1:01:30)
*  - על "אמנות בקומה השנייה" - סדרת התערוכות המחקרית במוזיאון בית ביאליק בתל אביב
* 
* הופעה בכתבה בתוכנית הטלוויזיה "סוכן תרבות" על "חוֹמַת מַחֲמַדֵּינו" (החל מ-10:53)

## הערות שוליים

קטגוריה:אוצרות ישראליות
קטגוריה:אוצרים ישראלים
קטגוריה:מבקרות אמנות ישראליות
קטגוריה:מבקרי אמנות ישראלים
קטגוריה:בעלות תואר דוקטור מהאוניברסיטה העברית בירושלים
קטגוריה:בעלי תואר דוקטור מהאוניברסיטה העברית בירושלים
קטגוריה:ישראליות שנולדו ב-1963
קטגוריה:ישראלים שנולדו ב-1963